CELEX: 52014XG1223(02)
Language: da
Date: 2014-12-23 00:00:00
Title: Konklusioner vedtaget af Rådet og repræsentanterne for medlemsstaternes regeringer, forsamlet i Rådet, om arbejdsplanen på kulturområdet (2015-2018)

23.12.2014   
            
            
               DA
            
            
               Den Europæiske Unions Tidende
            
            
               C 463/4
            
         Konklusioner vedtaget af Rådet og repræsentanterne for medlemsstaternes regeringer, forsamlet i Rådet, om arbejdsplanen på kulturområdet (2015-2018)
   (2014/C 463/02)
   RÅDET FOR DEN EUROPÆISKE UNION OG REPRÆSENTANTERNE FOR MEDLEMSSTATERNES REGERINGER, FORSAMLET I RÅDET,
   I.   INDLEDNING
   
   SOM MINDER OM de mål, der er tillagt Den Europæiske Union på kulturområdet ved artikel 167 i traktaten om Den Europæiske Unions funktionsmåde (TEUF),
   SOM MINDER OM Rådets resolution af 16. november 2007 om en europæisk kulturdagsorden (1) og de strategiske mål i denne resolution vedrørende fremme af den kulturelle mangfoldighed og den interkulturelle dialog, fremme af kulturen som katalysator for kreativitet og fremme af kulturen som et afgørende element i EU's eksterne forbindelser,
   SOM MINDER OM forordning (EU) nr. 1295/2013 om oprettelse af programmet Et Kreativt Europa (2014-2020) (2), særlig dets generelle mål, som tager sigte på at fremme den europæiske kulturelle og sproglige mangfoldighed, fremme Europas kulturarv og styrke de europæiske kulturelle og kreative sektorers konkurrenceevne med henblik på at fremme intelligent, bæredygtig og inklusiv vækst,
   SOM MINDER OM det væsentlige bidrag, som de kulturelle og kreative sektorer yder til den økonomiske, sociale og regionale udvikling, disse sektorers betydning for Europa 2020-strategien for intelligent, bæredygtig og inklusiv vækst, og det forhold, at kulturministrenes drøftelse på samlingen i Rådet den 25. november 2014 vil bidrage til Rådets svar i forbindelse med den midtvejsevaluering af strategien, der efter planen skal foretages i 2015,
   SOM NOTERER SIG resultatet af det arbejde, der er udført som led i Rådets arbejdsplan på kulturområdet 2011-2014 (3), og resultatet af den endelige evaluering, som medlemsstaterne gennemfører i Rådet (4), og som danner grundlaget for Kommissionens endelige rapport om gennemførelsen og relevansen af arbejdsplanen på kulturområdet 2011-2014 (5),
   SOM HENVISER TIL Rådets konklusioner af 26. november 2012 om kulturforvaltning (6) og navnlig bestemmelsen om regelmæssig og tidlig deling af informationer om EU-politikker og EU-foranstaltninger på andre politikområder, der har direkte eller indirekte indvirkning på kulturspørgsmål og kulturpolitikker,
   ER ENIGE OM:
   
               —
            
            
               under hensyn til nærhedsprincippet at udarbejde en fireårig arbejdsplan på kulturområdet for perioden 2015-2018 med en midtvejsevaluering
            
         
               —
            
            
               at koncentrere aktiviteter på kulturområdet om de prioriterede emner, nøgleemner, resultater og arbejdsmetoder, der angives i denne arbejdsplan
            
         
               —
            
            
               at vedtage prioriteter for arbejdsplanen, jf. bilag I
            
         
               —
            
            
               at nedsætte arbejdsgrupper bestående af eksperter udpeget af medlemsstaterne på grundlag af de i bilag I og II definerede prioriteter, principper og mandater og at følge gruppernes arbejde
            
         FINDER, at en fireårig arbejdsplan bør baseres på følgende vejledende principper, ifølge hvilke den skal:
   
               a)
            
            
               bygge på resultaterne for den tidligere arbejdsplan på kulturområdet (2011-2014) og samtidig tilføre den en mere strategisk dimension med henblik på at styrke forbindelsen mellem arbejdsplanen og Rådets og dets roterende formandskabers arbejde
            
         
               b)
            
            
               være koncentreret om emner med en tydelig EU-merværdi
            
         
               c)
            
            
               tage højde for kulturens og kunstens iboende værdi med hensyn til fremme af kulturel mangfoldighed
            
         
               d)
            
            
               sikre de kulturelle og kreative sektorers topkvalitet, innovation og konkurrenceevne ved at fremme kunstnernes, skabernes og kulturarbejdernes arbejde og anerkende sektorernes bidrag til målene i Europa 2020-strategien for vækst og beskæftigelse, idet der især lægges vægt på udfordringerne i forbindelse med overgangen til digital teknologi
            
         
               e)
            
            
               integrere kultur i andre politikområder, hvor det er relevant, i overensstemmelse med artikel 167, stk. 4, i TEUF
            
         
               f)
            
            
               opfordre til tværsektorielt samarbejde
            
         
               g)
            
            
               sikre synergi med programmet Et Kreativt Europa
            
         
               h)
            
            
               arbejde hen imod evidensbaseret politik
            
         II.   PRIORITETER OG ARBEJDSMETODER
   
   
               —
            
            
               ER ENIGE OM at gennemføre prioriteterne, jf. bilag I:
               
                           A.
                        
                        
                           Tilgængelig og inklusiv kultur
                        
                     
                           B.
                        
                        
                           Kulturarv
                        
                     
                           C.
                        
                        
                           Kulturelle og kreative sektorer: kreativ økonomi og innovation
                        
                     
                           D.
                        
                        
                           Fremme af kulturel mangfoldighed, kultur i EU's eksterne forbindelser og mobilitet
                        
                     
         
               —
            
            
               ER ENIGE OM, at pålidelige, sammenlignelige og ajourførte kulturstatistikker danner grundlaget for fornuftig politikudformning på kulturområdet, hvorfor statistikker er en tværsektoriel prioritet for denne arbejdsplan; og SER DERFOR FREM til resultaterne af det arbejde, der skal udføres i Eurostats regi med henblik på at sikre regelmæssig udarbejdelse og udbredelse af kulturstatistikker, idet der tages højde for henstillingerne i rapporten fra ESS-net om kultur
            
         
               —
            
            
               ER ENIGE OM at gøre status over det arbejde, der er udført på kulturområdet i EU's eksterne forbindelser, og behovet for at fortsætte arbejdet på dette område i samarbejde med EU-Udenrigstjenesten og Kommissionen
            
         
               —
            
            
               ER ENIGE OM at benytte forskellige arbejdsmetoder afhængigt af formål og emne:
               
                           i)
                        
                        
                           den åbne koordinationsmetode, som bør forblive medlemsstaternes primære samarbejdsmetode
                        
                     
                           ii)
                        
                        
                           uformelle møder mellem embedsmænd fra kulturministerierne, herunder embedsmænd fra andre ministerier
                        
                     
                           iii)
                        
                        
                           ad hoc-ekspertgrupper eller tematiske seminarer, som indkaldes af Kommissionen, med henblik på yderligere undersøgelse af spørgsmål vedrørende arbejdsplanens emner og samspil med andre af arbejdsplanens instrumenter
                        
                     
                           iv)
                        
                        
                           statusmøder, som tilrettelægges af Kommissionen, vedrørende de politikområder, som blev behandlet indgående i den tidligere arbejdsplan på kulturområdet
                        
                     
                           v)
                        
                        
                           konferencer, undersøgelser og peerlæringsinitiativer
                        
                     
         III.   FORANSTALTNINGER
   
   OPFORDRER MEDLEMSSTATERNE TIL:
   
               —
            
            
               under overholdelse af nærhedsprincippet at tage arbejdsplanens resultater i betragtning i forbindelse med udarbejdelse af politik på nationalt niveau
            
         
               —
            
            
               at udbrede informationer om arbejdsplanens resultater til interessenter på alle niveauer
            
         OPFORDRER RÅDETS FORMANDSKABER TIL:
   
               —
            
            
               i forbindelse med formandskabstrioen at tage hensyn til arbejdsplanens prioriteter ved udarbejdelsen af deres attenmånedersprogram
            
         
               —
            
            
               at underrette Rådets forberedende organ på kulturområdet om det arbejde, som andre forberedende organer i Rådet har udført, og som har direkte eller indirekte indvirkning på kulturspørgsmål og kulturpolitikker (7)
               
            
         
               —
            
            
               når det er passende, at indkalde til uformelle møder (herunder fælles møder og tværsektorielle møder) for at drøfte og behandle arbejdsplanens resultater og formidle dem bredt
            
         
               —
            
            
               på grundlag af den endelige rapport, som Kommissionen udarbejder på baggrund af medlemsstaternes frivillige bidrag, at overveje, om der skal foreslås en ny arbejdsplan
            
         OPFORDRER KOMMISSIONEN TIL:
   
               —
            
            
               at støtte medlemsstaterne og andre relevante interessenter i samarbejdet inden for den ramme, der er fastlagt i disse konklusioner, navnlig ved
               
                           a)
                        
                        
                           at støtte den bredest mulige deltagelse af medlemsstaterne samt eksperter og andre interessenter i de arbejdsstrukturer, der er omhandlet i bilag I
                        
                     
                           b)
                        
                        
                           at supplere arbejdet i grupperne under den åbne koordinationsmetode med undersøgelser og peerlæringsøvelser
                        
                     
         
               —
            
            
               at formidle oplysninger om resultaterne af arbejdsplanen på så mange sprog, som det skønnes relevant, herunder via digitale midler, f.eks. sit websted
            
         
               —
            
            
               på det tidligst mulige stadie at rapportere til det kompetente forberedende organ i Rådet på kulturområdet om sine relevante initiativer, navnlig hvad angår forslag, hvor konsekvensanalysen har fremhævet en direkte eller indirekte indvirkning på kulturspørgsmål (8)
               
            
         
               —
            
            
               at sikre gensidig udveksling af oplysninger mellem grupperne under den åbne koordinationsmetode på kulturområdet samt mellem disse og relevante grupper under den åbne koordinationsmetode, der arbejder i beslægtede sektorer
            
         
               —
            
            
               jævnligt at underrette Rådets forberedende organ på kulturområdet om de fremskridt, der gøres med arbejdet inden for kulturstatistikker
            
         
               —
            
            
               regelmæssigt at høre og underrette interessenterne på europæisk plan, herunder civilsamfundet, om de fremskridt, der gøres med arbejdsplanen, for at sikre, at aktiviteterne er relevante og synlige, herunder via det europæiske kulturforum
            
         
               —
            
            
               inden udgangen af første halvår 2018 at vedtage en endelig rapport om arbejdsplanens gennemførelse og relevans på grundlag af frivillige bidrag fra medlemsstaterne
            
         OPFORDRER MEDLEMSSTATERNE OG KOMMISSIONEN TIL INDEN FOR DERES RESPEKTIVE KOMPETENCEOMRÅDER OG I FULD OVERENSSTEMMELSE MED NÆRHEDSPRINCIPPET:
   
               —
            
            
               at arbejde sammen på en samarbejdsbaseret og samordnet måde ved hjælp af de arbejdsstrukturer og metoder, der er anført i disse konklusioner, med henblik på at skabe merværdi på kulturområdet på EU-plan
            
         
               —
            
            
               at tage hensyn til kulturen i forbindelse med formulering, gennemførelse og evaluering af politikker og tiltag på andre politikområder, idet det navnlig sikres, at kulturen medtages på et tidligt tidspunkt og på effektiv vis i politikudviklingsprocessen
            
         
               —
            
            
               at fremme bedre bidrag fra kulturen til de overordnede mål i Europa 2020-strategien i betragtning af sektorens rolle i opnåelse af intelligent, bæredygtig og inklusiv vækst samt dens positive virkninger på områder som f.eks. beskæftigelse, social inklusion, uddannelse, turisme, forskning og innovation og regional udvikling
            
         
               —
            
            
               at fremme læsning som et redskab til at sprede viden, styrke kreativitet, støtte adgangen til kultur og kulturel mangfoldighed og udvikle bevidstheden om en europæisk identitet under hensyntagen til de forskellige forhold, der gør sig gældende for e-bøger og fysiske bøger
            
         
               —
            
            
               regelmæssigt og på et tidligt tidspunkt at dele informationer om EU-politikker og EU-foranstaltninger, der har direkte eller indirekte indvirkning på kulturspørgsmål og kulturpolitikker, og i denne forbindelse opfordre dem til at udveksle informationer ved hjælp af digitale midler, herunder virtuelle platforme
            
         
               —
            
            
               at fremme samarbejdet med tredjelande, navnlig kandidatlande, potentielle kandidatlande og lande i den europæiske naboskabspolitik samt med de kompetente internationale organisationer på kulturområdet, herunder Europarådet, bl.a. gennem regelmæssige møder med de pågældende tredjelande
            
         
               —
            
            
               at foretage en midtvejsevaluering af arbejdsplanens gennemførelse med henblik på eventuelle tilpasninger eller ændringer i lyset af de opnåede resultater og den politiske udvikling i EU.
            
         
      (1)  EUT C 287 af 29.11.2007, s. 1.
   
      (2)  EUT L 347 af 20.12.2013, s. 221.
   
      (3)  EUT C 325 af 2.12.2010, s. 1.
   
      (4)  Dok. 9591/14.
   
      (5)  Dok. 12646/14.
   
      (6)  EUT C 393 af 19.12.2012, s. 8.
   
      (7)  I overensstemmelse med Rådets konklusioner fra 2012 om kulturforvaltning.
   
      (8)  Se fodnote 7.
   
      BILAG I
      Prioriteter for arbejdsplanen på kulturområdet 2015-2018
      
         Prioritet A: Tilgængelig og inklusiv kultur
      
      
         Den europæiske kulturdagsorden: Kulturel mangfoldighed og interkulturel dialog (3.1)
      
      
         Europa 2020-strategien: Inklusiv vækst (prioritet 3)
      
      
                  Aktører
               
               
                  Temaområder
               
               
                  Instrumenter og arbejdsmetoder (herunder hvis tværsektorielle)
               
               
                  Forventede resultater og vejledende tidsplan
               
            
                  Medlemsstaterne
               
               
                  A1) Udvikling af nøglekompetencen kulturel bevidsthed og udtryksevne
               
               
                  Den åbne koordinationsmetode (1), tværsektorielt
                  Eksperter indkredser god praksis med henblik på udvikling af denne nøglekompetence og dens integrering i uddannelsespolitikkerne på grundlag af den viden og de holdninger, der identificeres i Europa-Parlamentets og Rådets henstilling af 18. december 2006 om nøglekompetencer for livslang læring (2)
                  
               
               
                  Slutningen af 2015
                  Håndbog i god praksis for myndigheder på kultur- og undervisningsområdet på nationalt og europæisk niveau
               
            
                  Medlemsstaterne
               
               
                  A2) Fremme af adgangen til kultur via digitale midler: politikker og strategier til publikumsudvikling
               
               
                  Den åbne koordinationsmetode
               
               
                  2015-2016
               
            
                  Digitale teknologier har ændret den måde, hvorpå mennesker får adgang til, producerer og anvender kulturelt indhold. Hvad er virkningerne af den digitale overgang på politikker til publikumsudvikling og praksis i kulturelle institutioner?
               
               
                  Eksperter kortlægger eksisterende politikker og programmer og identificerer god praksis
               
               
                  Håndbog i god praksis for kulturelle institutioner og fagfolk
               
            
                  Fremme af læsning i det digitale miljø med henblik på at fremme adgang og publikumsudvikling. Kortlægning af den lovgivningsmæssige ramme med særlig henvisning til licenspraksis, grænseoverskridende tjenester og e-udlån på offentlige biblioteker
               
               
                  Undergruppen under Den Åbne Koordinationsmetode (3)
                  
                  Eksperter kortlægger de bedste praksisser
               
               
                  2015
                  Rapport med casestudier
               
            
                  Medlemsstaterne
               
               
                  A3) Fremme af kulturens bidrag til social integration
               
               
                  Den åbne koordinationsmetode
               
               
                  2017-2018
               
            
                  Hvordan kan offentlige politikker tilskynde til og støtte kulturelle institutioner i forbindelse med arbejde i partnerskaber med andre sektorer (sundhedspleje, social omsorg, fængselsvæsenet osv.)?
               
               
                  Eksperter kortlægger eksisterende offentlige politikker vedrørende social integration gennem kultur og identificerer god praksis
               
               
                  Retningslinjer for politiske beslutningstagere og kulturelle institutioner
               
            
         
      
         Prioritet B: Kulturarv
      
      
         Den europæiske kulturdagsorden: Kulturel mangfoldighed og interkulturel dialog (3.1)
      
      
         Europa 2020-strategien: Intelligent og bæredygtig vækst (prioritet 1 og 2)
      
      
                  Aktører
               
               
                  Temaområder
               
               
                  Instrumenter og arbejdsmetoder (herunder hvis tværsektorielle)
               
               
                  Forventede resultater og vejledende tidsplan
               
            
                  Medlemsstaterne
               
               
                  B1) Deltagerorienteret forvaltning af kulturarven
               
               
                  Den åbne koordinationsmetode
               
               
                  2015-2016
               
            
                  Identifikation af innovative fremgangsmåder til forvaltning på flere myndighedsniveauer af materiel, immateriel og digital kulturarv, der involverer den offentlige sektor, private aktører og civilsamfundet
                  Samarbejde mellem forskellige forvaltningsniveauer og politikområder vil blive behandlet
               
               
                  Eksperter kortlægger og sammenligner offentlige politikker på nationalt og regionalt niveau for at identificere god praksis, bl.a. i samarbejde med eksisterende kulturarvnet
               
               
                  Håndbog i god praksis for politiske beslutningstagere og kulturarvinstitutioner
               
            
                  Medlemsstaterne
               
               
                  B2) Færdigheder, uddannelse og videnoverførsel: traditionelle og nye kulturarverhverv
               
               
                  Den åbne koordinationsmetode, tværsektorielt
               
               
                  2017-2018
               
            
                  Kapacitetsopbygning for fagfolk, der arbejder med kulturarv. Fokus på overførsel af traditionelle færdigheder og knowhow og på nye erhverv, herunder i forbindelse med den digitale overgang
                  Deltagelse af uddannelseseksperter vil blive fremmet
               
               
                  Eksperter kortlægger eksisterende uddannelsesordninger og identificerer nye færdigheder og uddannelsesbehov inden for den materielle, immaterielle og digitale kulturarv
               
               
                  Håndbog i god praksis for kultur- og uddannelsesinstitutioner
               
            
                  Kommissionen
               
               
                  B3) Risikovurdering og forebyggelse med henblik på beskyttelse af kulturarven mod virkningerne af naturkatastrofer og trusler forårsaget af menneskelig handling
                  Kortlægning af eksisterende strategier og praksis på nationalt plan. Overudnyttelse, forurening, ikkebæredygtig udvikling, konfliktområder og naturkatastrofer (brand, oversvømmelser, jordskælv) er nogle af de faktorer, der skal overvejes
               
               
                  Undersøgelse
               
               
                  2016
               
            
         
      
         Prioritet C: De kulturelle og kreative sektorer: kreativ økonomi og innovation
      
      
         Den europæiske kulturdagsorden: Kulturen som katalysator for kreativitet (3.2)
      
      
         Europa 2020-strategien: Intelligent og bæredygtig vækst (prioritet 1 og 2)
      
      
                  Aktører
               
               
                  Temaområder
               
               
                  Instrumenter og arbejdsmetoder (herunder hvis tværsektorielle)
               
               
                  Forventede resultater og vejledende tidsplan
               
            
                  Medlemsstaterne
               
               
                  C1) Adgang til finansiering
               
               
                  Den åbne koordinationsmetode (4), tværsektorielt
               
               
                  2015
               
            
                  Fokus på det finansielle økosystem for de kulturelle og kreative sektorer. Undersøgelse af de finansielle instrumenter som lån og aktier. Oversigt over og analyse af alternativ finansiering, f.eks. offentlig-private midler, »business angels«, risikovillig kapital, crowdfunding, sponsorater, donationer og filantropisk virksomhed
                  Deltagelse af eksperter i finansiering og økonomi vil blive tilskyndet
               
               
                  Eksperter indkredser innovative finansieringsordninger og investeringspraksisser i de kulturelle og kreative sektorer
               
               
                  Henstillinger til de offentlige myndigheder
               
            
                   
               
               
                  C2) De offentlige politikkers rolle i forbindelse med udvikling af iværksætter- og innovationspotentialet i de kulturelle og kreative sektorer
               
               
                   
               
               
                   
               
            
                  Medlemsstaterne
               
               
                  
                              a.
                           
                           
                              Kulturelle og kreative forbindelser for at stimulere innovation, økonomisk holdbarhed og social integration
                              Undersøge og fremme synergi mellem de kulturelle og kreative sektorer på den ene side og andre relevante sektorer på den anden side
                           
                        
               
                  Mulige rådskonklusioner
               
               
                  2015
               
            
                  Medlemsstaterne
               
               
                  
                              b.
                           
                           
                              Kortlægge innovative foranstaltninger til fremme af iværksætterkultur og nye forretningsmodeller i de kulturelle og kreative sektorer
                           
                        
               
                  Den åbne koordinationsmetode, tværsektorielt
               
               
                  2016-2017
               
            
                  
                               
                           
                           
                              Deltagelse af eksperter i økonomi og erhvervsliv vil blive tilskyndet
                           
                        
               
                  Eksperter identificerer god praksis inden for virksomhedsstøtteforanstaltninger til kulturelle og kreative iværksættere
               
               
                  Håndbog i god praksis og henstillinger til de offentlige myndigheder
               
            
                  Medlemsstaterne
               
               
                  C3) Bæredygtig kulturturisme
               
               
                  Den åbne koordinationsmetode, tværsektorielt
               
               
                  2017-2018
               
            
                  Identificere metoder til at skabe et europæisk turismetilbud på grundlag af materiel og immateriel kulturarv som en konkurrencefaktor for at tiltrække nye former for bæredygtig turisme. Undersøge, hvordan digitalisering af kulturelt indhold og digitale tjenester kan fremme udvidelsen af de transeuropæiske turistnet og fremme udviklingen af ruter, herunder nye, små destinationer, bl.a. under hensyn til nutidige kunstneriske aktiviteter, festivaler og kulturelle arrangementer
                  Deltagelse af eksperter i turisme vil blive tilskyndet
               
               
                  Eksperter kortlægger metoder og værktøjer til at gøre den europæiske kulturarv tilgængelig for og interoperabel med ordningen til fremme af turisme og markedsføring
               
               
                  Retningslinjer for politiske beslutningstagere
               
            
         
      
         Prioritet D: Fremme af kulturel mangfoldighed, kultur i EU's eksterne forbindelser og mobilitet
      
      
         Den europæiske kulturdagsorden: Kulturel mangfoldighed og interkulturel dialog (3.1), kultur som et afgørende element i de internationale forbindelser (3.3)
      
      
         Europa 2020-strategien: Bæredygtig og inklusiv vækst (prioritet 2 og 3), anvendelse af EU's eksterne politikinstrumenter
      
      
                  Aktører
               
               
                  Temaområder
               
               
                  Instrumenter og arbejdsmetoder (herunder hvis tværsektorielle)
               
               
                  Forventede resultater og vejledende tidsplan
               
            
                  Medlemsstaterne/Kommissionen
               
               
                  D1) UNESCO-konventionen om beskyttelse og fremme af de kulturelle udtryksformers mangfoldighed
                  Vurdere gennemførelsen af UNESCO's konvention fra 2005 om beskyttelse og fremme af de kulturelle udtryksformers mangfoldighed på grundlag af den rapport, der blev udarbejdet på EU's vegne i 2012 (5). Overveje dens indvirkning på aftalerne og protokollerne om kulturelt samarbejde i frihandelsaftaler. Undersøge dens anvendelse, navnlig på det digitale område
               
               
                  Statusaktiviteter
               
               
                  2015
               
            
                   
               
               
                  D2) Kultur i EU's eksterne forbindelser
                  
                              a.
                           
                           
                              Kultur i EU's politikker inden for udviklingssamarbejde
                           
                        
               
                   
               
               
                   
               
            
                  Medlemsstaterne
               
               
                  
                              —
                           
                           
                              Støtte integrationen af kultur i EU's udviklingssamarbejdsdagsorden, instrumenter og programmer med tredjelande og vurdere betydningen af kulturens rolle i bæredygtig udvikling
                           
                        
               
                  Mulige rådskonklusioner
               
               
                  2015
               
            
                  Kommissionen/medlemsstaterne
               
               
                  
                              —
                           
                           
                              Eksisterende programmer, der vedrører kultur i de lande, der er omfattet af den europæiske naboskabspolitik
                           
                        
               
                  Undersøgelse
                  Drøftelse og opfølgning i Rådets forberedende organ på kulturområdet med deltagelse af Tjenesten for EU's Optræden Udadtil (EU-Udenrigstjenesten)
               
               
                  2015
               
            
                  Medlemsstaterne
               
               
                  
                              b.
                           
                           
                              Styrkelse af en strategisk tilgang til kultur i EU's eksterne forbindelser
                           
                        
               
                  Fælles uformelle møder mellem højtstående embedsmænd fra kulturministerierne og højtstående embedsmænd med ansvar for kultur fra udenrigsministerierne, eventuelt med deltagelse af EU-Udenrigstjenesten (6)
                  
               
               
                  2015-2018
               
            
                  Kommissionen/medlemsstaterne
               
               
                  
                              c.
                           
                           
                              Forberedende indsats på kulturområdet i EU's eksterne forbindelser (7): drøftelse, analyse og opfølgning med inddragelse af Rådets forberedende organ på kulturområdet og EU-Udenrigstjenesten
                           
                        
               
                  Analyse og opfølgning
               
               
                  2015-2018
               
            
                  Kommissionen
               
               
                  D3) Interkulturel dialog og mobilitet
               
               
                   
               
               
                  2016, rapporter for hvert tema
               
            
                  
                              a.
                           
                           
                              Interkulturel dialog
                           
                        
               
                  Statusmøde
               
               
                   
               
            
                  
                              b.
                           
                           
                              Mobilitet blandt kulturarbejdere, herunder skattemæssige hindringer for kunstneres mobilitet i grænseoverskridende situationer. Deltagelse af skatteeksperter vil blive tilskyndet
                           
                        
               
                  Statusmøde
               
               
                   
               
            
                  
                              c.
                           
                           
                              Mobilitet med hensyn til samlinger
                           
                        
               
                  Statusmøde
               
               
                   
               
            
                  
                              d.
                           
                           
                              Ulovlig handel med kulturgoder, herunder EU-importregler for kulturgoder, der er ulovligt udført fra tredjelande
                           
                        
               
                  Undersøgelse
               
               
                  2016
               
            
                  Medlemsstaterne
               
               
                  D4) Film: forbedret udbredelse af europæiske film
               
               
                  Den åbne koordinationsmetode
               
               
                  2017-2018
               
            
                   
               
               
                  Identificere komplementaritet mellem filmpolitikker og støtteinstrumenter på regionalt, nationalt og europæisk plan med henblik på at forbedre udbredelsen af europæiske film, især i det digitale miljø
                  Deltagelse af eksperter fra ministerier med ansvar for filmpolitik og fra nationale filmfonde og institutter vil blive tilskyndet
               
               
                  Eksperter identificerer god praksis under hensyntagen til resultaterne af det europæiske filmforum (8)
                  
               
               
                  Håndbog i god praksis
               
            
         (1)  Arbejdsgruppe, der blev nedsat i 2014 under arbejdsplanen på kulturområdet for 2011-2014, og hvis mandat blev forlænget. Den består af eksperter fra begge ministerier for kultur og uddannelse.
      
         (2)  EUT L 394 af 30.12.2006, s. 10.
      
         (3)  Dette er en gruppe under Arbejdsgruppen under Den Åbne Koordinationsmetode, der skal fremme adgangen til kultur ved hjælp af digitale midler.
      
         (4)  Arbejdsgruppe, der blev nedsat i 2014 under arbejdsplanen på kulturområdet for 2011-2014.
      
         (5)  Firårlig periodisk rapport på Den Europæiske Unions vegne om foranstaltninger til at beskytte og fremme de kulturelle udtryksformers mangfoldighed inden for rammerne af UNESCO’s konvention fra 2008 — arbejdsdokument fra Kommissionens tjenestegrene (SWD(2012) 129 final).
      
         (6)  Møder organiseres af roterende formandskaber for Rådet på frivilligt grundlag.
      
         (7)  http://cultureinexternalrelations.eu/wp-content/uploads/2013/05/Executive-Summary-ENG_13.06.2014.pdf.
      
         (8)  Det europæiske filmforum er en platform for struktureret dialog, der er etableret af Kommissionen i medfør af dens meddelelse om europæisk film i den digitale tidsalder (dok. 10024/14). Det første resultat af denne strukturerede dialog forventes i 2016.
   
   
      BILAG II
      Principper vedrørende medlemskab af og arbejdsmåde for de arbejdsgrupper, der skal nedsættes af medlemsstaterne som led i arbejdsplanen på kulturområdet 2015-2018
      
         Medlemskab
      
      
                  —
               
               
                  Medlemsstaternes deltagelse i arbejdsgrupperne sker på frivillig basis, og de kan til enhver tid tilslutte sig dem.
               
            
                  —
               
               
                  Medlemsstater, der er interesseret i at deltage i en arbejdsgruppes drøftelser, udnævner eksperter som medlemmer af arbejdsgruppen. Medlemsstaten sørger for, at de udnævnte eksperter har praktisk erfaring inden for det pågældende område på nationalt plan og er bindeled til de kompetente nationale myndigheder. Kommissionen koordinerer procedurerne for udnævnelse af eksperter. For at sikre sig den ekspertprofil, der passer bedst til det behandlede tema, kan medlemsstaterne om nødvendigt udnævne en ny ekspert, hver gang der er et nyt tema.
               
            
                  —
               
               
                  De enkelte arbejdsgrupper kan beslutte at invitere uafhængige eksperter, repræsentanter for civilsamfundet og repræsentanter for europæiske tredjelande til at bidrage til gruppens arbejde.
               
            
         Arbejdsprocedurer
      
      
                  —
               
               
                  Grupperne drøfter de temaområder, der er fastlagt i arbejdsplanen, og overholder de frister, der er sat i bilag I.
               
            
                  —
               
               
                  Definitionen af og tidsplanen for de mål, der skal nås, kan tages op til revision i forbindelse med midtvejsevalueringen i lyset af de opnåede resultater og den politiske udvikling i Unionen.
               
            
                  —
               
               
                  Grupperne nedsættes for en periode på gennemsnitlig 18 måneder, hvor der i gennemsnit kan finde seks møder sted.
               
            
                  —
               
               
                  Det er de enkelte arbejdsgruppers ansvar at udnævne deres formand eller formænd for hvert temaområde, der indgår i prioriteterne.
               
            
         Rapportering og oplysninger
      
      
                  —
               
               
                  Formændene for arbejdsgrupperne aflægger rapport til Kulturudvalget om, hvordan arbejdet skrider frem i de enkelte grupper. Kulturudvalget får mulighed for at råde arbejdsgrupperne med henblik på at opnå det ønskede resultat og sikre koordinationen af gruppernes arbejde.
               
            
                  —
               
               
                  Grupperne forelægger for hvert enkelt mål i bilag I resultaterne af det udførte arbejde med konkrete og anvendelige resultater.
               
            
                  —
               
               
                  Gruppernes mødedagsordener og mødereferater gøres systematisk tilgængelige for samtlige medlemsstater uanset omfanget af deres deltagelse i et givet område. Gruppernes resultater offentliggøres.
               
            
                  —
               
               
                  Kommissionen yder logistik- og sekretariatsbistand til grupperne. Den bistår dem så vidt muligt i deres arbejde på enhver anden hensigtsmæssig måde (herunder med undersøgelser vedrørende deres respektive aktivitetsområde).
               
            
                  —
               
               
                  Ovennævnte resultater vil indgå i Kommissionens endelige rapport om gennemførelsen af arbejdsplanen.